संगरूर. पुलिस ने एक व्यक्ति को 1 लाख के नकली करंसी के साथ हिरासत में लिया है। उसके कब्जे से 500 व 100 के नकली नोट बरामद किए गए हैं। पुलिस ने आरोपी के खिलाफ केस दर्ज करके नकली नोट छापने के लिए इस्तेमाल किया जाता प्रिंटर भी बरामद किया है।
थानेदार दर्शन सिंह ने बताया कि वह गश्त के दौरान पुलिस पार्टी सहित आईटीआई चौक पर मौजूद थे। पुलिस को सूचना मिली कि गुरप्रीत सिंह जवंधा मोड़ छाजली रोड सुनाम पर बैठा है जोकि असली नोटों की तरह नकली करंसी प्रिंटर से तैयार करके आगे लेन-देन करता है। जिससे काफी मात्रा में नकली करंसी मिल सकती है। जिस पर पुलिस ने रेड करके उसके कब्जे से 1 लाख के नकली करंसी नोट बरामद करके उसे काबू कर लिया।
आरोपी से 88 हजार रुपए के 500-500 के नकली नोट व 12 हजार रुपए के 100-100 के नकली नोट बरामद हुए हैं। सहायक थानेदार दर्शन सिंह ने बताया कि पुलिस ने गुरप्रीत सिंह निवासी नजदीक गुरुद्वारा साहिब कालबंजारा के खिलाफ केस दर्ज करके कार्रवाई शुरू कर दी है। आरोपी से पूछताछ की जाएगी कि वह अब तक कितनी करंसी मार्किट में चला चुका है।
hin_Deva hin_Deva hin_Deva